Sydhavnen+l+Arbejdsgrupper

|| =Arbejdsgrupper=
 * [[image:home icon by Marta Ormiston.png link="Sydhavnen"]] || [[image:member,logo.png link="Sydhavnen l Bliv medlem"]] || [[image:group by Kevin from the Noun Project.png link="kbhff/Sydhavnen l Teams"]] || [[image:meeting,logo.png link="kbhff/Sydhavnen l Arbejdsgrupper"]] || [[image:about us, logo.png link="kbhff/Sydhavnen l FAQ"]] || [[image:email icon.png link="kbhff/Sydhavnen l Kontakt"]] || [[image:wiki home by BenPixels from the Noun Project.png link="Wiki Home"]] ||
 * **SV forside** || **Bliv medlem** || **Teams** || __**Arbejdsgrupper**__ || **FAQ** || **Kontakt** || **Wiki home**

Afdelingen drives af frivillige fra lokalområdet. Som frivillig bidrager man med tre timers arbejde hver måned - enten på et team om onsdagen i forbindelse med udlevering af grøntsager eller som medlem af en arbejdsgruppe. Som medlem af en arbejdsgruppe holder man møde cirka hver tredje uge. Der vil derudover typisk være en eller flere mindre opgaver, man skal udføre mellem møderne. Se vores arbejdsgruppermedlemmer i teamoversigten.

=Lokale arbejdsgrupper=

Butiksgruppen
Butiksgruppen står for den overordnede drift af afdelingen. Opgaverne består i at svare på mails fra medlemmer, opdatere vagtbeskrivelser, holde kontakt med KBHFF, udsende meddelelser til medlemmerne, sørge for lokaler og udtænke strukturelle forbedringer. Butiksgruppen holder desuden overblik over løssalget, så der bestilles de rigtige mængder hjem.

=Fælles arbejdsgrupper=

Distributionsgruppen
Distributionsgruppen er Butiksgruppernes fælles organ. Arbejdet vedrører alt det, der sker fra grøntsagerne bliver leveret til KBHFF, til de står pakket i poser i afdelingerne - herunder drift af fælleslageret, transport ud til afdelingerne, organisering af retur- og engangsemballage samt erfaringsudveksling mellem afdelingerne.

Indkøbsgruppen
Indkøbsgruppen står for kontakten til leverandører og producenter samt for bestilling og indkøb af fødevarer. Gruppen sammensætter ugens pose og forsøger desuden løbende at udvide KBHFFs netværk med nye økologiske og biodynamiske avlere.

Kommunikationsgruppen
Kommunikationsgruppen står for kontakt med medierne og generel kommunikation udadtil. Gruppen sørger desuden for, at den interne kommunikation fungerer bedst muligt, så alle medlemmer kan finde præcis den viden, de har brug for.

Arrangementsgruppen
Arrangementsgruppen står for at planlægge og afvikle arrangementer, såsom fællesspisninger, gårdbesøg, praktiske workshops, filmvisninger, virksomhedsbesøg, foredrag og fester.

Dataanalysegruppen
Dataanalysegruppen arbejder med dataanalyse med henblik på at gøre det nemmere for medlemmer, arbejdsgrupper og bestyrelse at træffe gode beslutninger baseret på et oplyst beslutningsgrundlag. Analyserne omfatter blandt andet salg, indmeldelser, kontingent, medlemsaktivitet, distributionsomkostninger og afdelingsregnskaber.

media type="custom" key="28541353"